תיאטרון השעה הישראלי

תיאטרון השעה הישראלי או בשמו המלא העמותה לקידום תיאטרון השעה לילדים ונוער הוא תיאטרון רפרטוארי לילדים ונוער. תיאטרון השעה הישראלי הוקם בשנת 1991 על ידי מוטי חלימי וליטל פורת. מוטי חלימי הוא מנהלו מאז ועד היום (2022). ב-1996 הפך תיאטרון השעה הישראלי לעמותה. ב-2004 הכיר משרד החינוך והתרבות בעמותה כתיאטרון רפרטוארי. כיום התיאטרון נתמך על ידי עיריית תל אביב ומשרד המדע, התרבות והספורט. כל ההצגות כלולות בסל תרבות ארצי. רות דיין ואורנה פורת היו בין מייסדי העמותה. מאז תחילתו ועד היום הופקו כשמונים הפקות. תיאטרון השעה הישראלי מעלה כשתים עשרה הפקות חדשות מדי עונה. כל עונה נחשפים להצגות התיאטרון כ־550 אלף תלמידים. התיאטרון מביא לידי ביטוי עניינים שעל סדר היום, בעיות השעה, ומעלה לדיון נושאים אקטואליים וחברתיים, כך למשל ההצגה "העולם על פי אלון" העוסקת בילד בספקטרום האוטיסטי אוטיסט, ההצגה "התשמע קולי" העוסקת בילדה חירשת, ההצגה "ילדה טובה" העוסקת בניצול מיני. בנוסף, במהלך כל השנים מעלה התיאטרון הצגות בנושאי מורשת ואהבת הארץ כגון "מרד" ו"מכתבים לאחי". התיאטרון מפיק גם ז'אנר מיוחד של תיאטרון מחול. בשנת 2014 - במהלך מבצע צוק איתן הופיעו שחקני תיאטרון השעה הישראלי במקלטים ובמרחבים מוגנים בפני תושבי וילדי הדרום. בשנת 2016 יצא התיאטרון עם שחקניו בהתנדבות מלאה להציג בפני מחלקת הילדים של ביה"ח איכילוב עם דמויות שונות ומגוונות. בשנת 2017 העלה תיאטרון השעה הצגה לילדים "חנה רובינא" בשיתוף עם תיאטרון הבימה. בשנת 2017 יצא התיאטרון לסיבוב הופעות עם ההצגה "הברווזון המכוער" בשפה הערבית להציג בפני ילדי הפליטים הסוריים בסלוניקי. בשנת 2018 העלה התיאטרון עיבוד בימתי לספר הילדים המצליח "הדודה שלי מרחוב הנביאים", לצד הפקות שונות ומגוונות בשילוב שיריו של יורם טהרלב, הפקה זו זכתה להצלחה ורצה ברחבי הארץ עד היום (2022). בשנת 2021 אימץ התיאטרון את פנימיית עיינות ובמסגרת זו העניק התיאטרון קורס משחק לילדי הפנימייה ללא תמורה. בשנת 2021 השיק התיאטרון את הפרויקט "30 נקודות של אור" במסגרתו הוענקו למעלה מ-30 הצגות שונות לבתי ספר ומוסדות של החינוך המיוחד ברחבי הארץ. בשנת 2021 נסע התיאטרון לסיבוב הופעות ברחבי לונדון לילדי הקהילות היהודיות עם הפקות שונות ומגוונות, מאז ועד היום (2022) מקיים התיאטרון מסורת זו ונוסע מדי שנה להציג בפני ילדי הקהילות. ב-31 במאי 2021, 31.5.2021 חגג התיאטרון באירוע גאלה רב משתתפים את שנתו ה-30, במסגרת זו הוצגה בבכורה הצגה חגיגית של המחזמר "חלומות של אחרים" משיריו של עידן רייכל. ביוני 2021 קיים התיאטרון מחווה ליוסי בנאי לציון 15 שנים למותו וזאת במסגרת כנס סלת"א (סל תרבות ארצי) הראשון. בשנת 2022 בימים בהם הוטל סגר נרחב על מדינת ישראל והעולם כולו בשל מגפת הקורונה החל התיאטרון בפרויקט תמיכה בשחקניו ויוצרו ובמסגרתו הוענקו כלים להתמודדות עם משבר הקורונה בתרומה מלאה של התיאטרון. ב-3.11.2022 השיק התיאטרון לראשונה מפעל מנויים עצמאי ראשון בתיאטרון רמת גן, במסגרת עונה זו הוצגו מחזות קלאסיים ומוכרים כגון "הקוסם מארץ עוץ", "אליס בארץ הפלאות", "טרזן ילד הטבע", "הדודה שלי מרחוב הנביאים", "הדייג ודג הזהב", "פצפונת ואנטון" ועוד. החל משנת 2023 מוצג המחזמר "קזבלן" בשיתוף התיאטרון הלאומי "הבימה" ובכיכובם של איתי לוי לסירוגין עם עופר חיון, עמית פרקש, טל מוסרי ולהקה בת 20 שחקנים. בשנת 2023-24 הציג התיאטרון 5 הפקות חדשות : "שחקי אותה נעה" מחזה מאת אורי אוריין ובבימויו של עירד רובינשטיין, "בגדי המלך החדשים" עיבוד צבעוני, מוזיקלי וסוחף לקלאסיקה האהובה בגרסה חדשה מאת דפנה אנג'ל ובבימויו של אלדר גוהר - גרויסמן, "הענק וגנו" עיבוד חדש של אפרים סידון לספרו האהוב של אוסקר ווילד ובבימויום של משה בן שושן ורענן ניסים פררה שאף היוו שותפים לכתיבת המחזה, "נגזר לחיים" הצגת יחיד מרתקת המגוללת את סיפור חייו של אברהם אורבך אבירם, לוחם פלמ"ח מאת יותם קושניר ובבימויו של גיל ארי כהן, "אוזו ומוזו מכפר קאקרוזו", "תאודור הילד שהעז לחלום", "מהפכה בג'ונגל" ועוד.. במהלך שנת 2024 העלה התיאטרון מחזה חדש המגולל את סיפורו המרתק של אורן סמדג'ה בשם "אלוף ישראל", המחזה נכתב על ידי אורי אוריין ובוים על ידי רועי מלכה ועוד בטרם נחשף בבכורה גרף שבחים רבים ותשואות. בעונת 2024-25 עתיד להעלות התיאטרון : חידוש להפקה עטורת השבחים "העולם ע"פ אלון", הפקה חדשה בבימויו של עירד רובינשטיין ובכתיבתו של יואב שוטן "אני והבאג שלי", גרסה צבעונית ומתוקה לספר הילדים האהוב "כובע קסמים" מאת לאה גולדברג ועוד.. בחול המועד פסח 2024 יקיים התיאטרון זו השנה השלישית ברציפות את פסטיבל "סוליקו" להצגות יחיד לילדים ונוער ובו יועלו 5 הפקות מקור חדשות העוסקות בעייני השעה ובביצוע שחקן יחד. לראשונה, לאור מלחמת "חרבות ברזל" יגיע התיאטרון עם הפסטיבל להציג בפני ילדי שדרות כתרומה לקהילה. פרס הבמה לילדים ונוער 2017 - פרס השחקן לשחקן משנה, אורי אוריין, בהצגה "החטיפה מן המנזר" 2016 - הצגת השנה לנוער - "הלב האמיץ של אירנה סנדלר". 2016 - מועמדויות לפרס הבמה להצגות ילדים ונוער. לאה גלפנשטיין - בקטגוריית השחקנית הראשית בהצגה "הלב האמיץ של אירנה סנדלר". דפנה אנג'ל - בקטגוריית מחזאי/ת השנה בהצגה "הלב האמיץ של אירנה סנדלר". יונתן שוורצברג - בקטגוריית השחקן הראשי בהצגה "קאי הילד מהארגז". בת-אל פאפורה - בקטגוריית השחקנית ראשית בהצגה "קטנטנה". עדי אייזנמן - בקטגוריית שחקן המשנה בהצגה "פרח לב הזהב". 2015 - בקטגוריית עיצוב הבמה להצגה "הדייג ודג הזהב" - אלכסנדר ליסיאנסקי. בקטגוריית עיצוב הבמה להצגה "הדייג ודג הזהב" - אורי מורג. בקטגוריית עיצוב התלבושות להצגה "הדייג ודג הזהב" - שירה וייז. 2014 - ההצגה "כדור שלג" - ניב פטל זוכה בפרס השחקן הראשי. 2012 – ההצגה "ילדה טובה" - רינת מטטוב זוכה בפרס שחקנית המשנה. 2013 – ההצגה "האסופית" - לאה גלפנשטיין זוכה בפרס השחקנית הראשית ועידית טפרסון בפרס שחקנית המשנה. 2011 – ההצגה "העולם על פי אלון" - שיר שנער זוכה בפרס השחקן הראשי. 2022 - ההצגה "זה בראש שלך" - בן יוסיפוביץ' זוכה בפרס שחקן המשנה, גור קורן - זוכה בפרס המחזה הטוב ביותר. 2024 - ההצגה "שחקי אותה נעה" - שוהם שיינר זוכה בפרס שחקן בתפקיד ראשי פסטיבל חיפה להצגות ילדים 2009 – ההצגה "לונה" אפרת אביב זוכה בפרס ראשון לשחקנית. 2010 – ההצגה "העולם על פי אלון". אורלי ישועה שוורצברג זוכה פרס ראשון כמחזאית. שיר שנער זוכה פרס ראשון לשחקן. עידית טפרסון זוכה בפרס ראשון לשחקנית משנה. 2013 – ההצגה "התשמע קולי". ההצגה זוכה במקום ראשון בפסטיבל חיפה להצגות ילדים לאותה שנה. גדי צדקה זוכה פרס ראשון כמחזאי. רינת מטטוב זוכה בפרס ראשון לשחקנית. 2021 - ההצגה "זה בראש שלך" גור קורן זוכה פרס ראשון כמחזאי נועם חורב זוכה פרס המוזיקה הטובה ביותר מור ענטר ובן יוסיפוביץ' - זוכי ציון לשבח על משחק מדויק ועבודת פרטנר נפלאה ביקור מולדת הדייג ודג הזהב האסופית התשמע קולי העולם על-פי אלון אהבת הדסה ילדה טובה מהפכה בג'ונגל כדור שלג סאלח שבתי מדיה וקבצים בנושא תיאטרון השעה הישראלי בוויקישיתוף אתר האינטרנט הרשמי של תיאטרון השעה הישראלי תיאטרון השעה הישראלי, ברשת החברתית פייסבוק תיאטרון השעה הישראלי, ברשת החברתית אינסטגרם תיאטרון השעה הישראלי, סרטונים בערוץ היוטיוב תיאטרון השעה הישראלי, באתר "גיידסטאר ישראל" חנה רובינא: ההצגה, באתר ישראל היום